Menigheden Faderhuset nedlægger sig selv.

Efter 12 års massiv mediedækning med deraf følgende smædekampagne, hadefulde beskyldninger, løgne og ikke mindst den seneste tids intensive, racistiske hadekampagne har Faderhuset besluttet at nedlægge sig selv.

Det siger Ruth Evensen til DR Sjælland.

Faderhuset

Massiv kritik på alle platforme

Kritikken mod Faderhuset har fundet sted både via Facebookgrupper, læserbreve, demonstrationer og gennem medierne.

- Det har taget en helt forkert drejning. Det minder mere om hate crime, og det ønsker vi ikke at stille op til. Mennesker går direkte efter vores virksomheder, siger Ruth Evensen til DR Sjælland.

For medlemmerne har det blandt andet betydet, at de er blevet opsøgt og truet fortæller bevægelsens leder videre.

Bevægelsen stillede op til kommunalvalget

Ruth Evensen stillede op med netop lokallisten Det Frie Lolland til Kommunalvalget i år sammen med ni andre kandidater, alle tilhørende menigheden Faderhuset.

Det fik bølgerne til at gå ekstra højt, hvor blandt andet en lokal præst langede ud menigheden og Ruth Evensen.

- Medierne var hårde ved os og sagde, at jeg var farlig for demokratiet, og det vil vi ikke finde os i. Jeg fortryder dog på ingen måde, at jeg stillede op til kommunalvalget. Jeg vil gerne være med til at bidrage, siger Ruth Evensen.

Læs også : Redaktør: Ruth er farlig for demokratiet

Faderhuset fortæller på sin hjemmeside, at Knut Evensen opsiges fra sin stilling som præst med virkning fra årskiftet.

Ungdomshuset blev købt af Faderhuset

Bevægelsen blev kendt herhjemme, da den i 2001 købte Ungdomshuset på Jagtvej 69 i København.